CELEX: C2005/031/06
Language: el
Date: 2005-02-05 00:00:00
Title: Απόφαση του Δικαστηρίου (δεύτερο τμήμα), της 12ης Οκτωβρίου 2004, στην υπόθεση C-87/00 αίτηση του Giudice di pace di Genova για την έκδοση προδικαστικής αποφάσεως: Roberto Nicoli κατά Eridania SpA (Ζάχαρη — Καθεστώς τιμών — Κατάτμηση σε περιφέρειες — Ελλειμματικές ζώνες — Κατάταξη της Ιταλίας — Περίοδος εμπορίας 1998/1999 — Κανονισμοί (ΕΟΚ) 1785/81 και (ΕΚ) 1361/98 — Κύρος του κανονισμού 1361/98)

5.2.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 31/3
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (δεύτερο τμήμα)
   της 12ης Οκτωβρίου 2004
   στην υπόθεση C-87/00 αίτηση του Giudice di pace di Genova για την έκδοση προδικαστικής αποφάσεως: Roberto Nicoli κατά Eridania SpA (1)
   
   (Ζάχαρη - Καθεστώς τιμών - Κατάτμηση σε περιφέρειες - Ελλειμματικές ζώνες - Κατάταξη της Ιταλίας - Περίοδος εμπορίας 1998/1999 - Κανονισμοί (ΕΟΚ) 1785/81 και (ΕΚ) 1361/98 - Κύρος του κανονισμού 1361/98)
   (2005/C 31/06)
   Γλώσσα διαδικασίας: η ιταλική
   Στην υπόθεση C-87/00, με αντικείμενο αίτηση εκδόσεως προδικαστικής αποφάσεως δυνάμει του άρθρου 234 ΕΚ, την οποία υπέβαλε ο Giudice di pace di Genova (Ιταλία), με απόφαση της 28ης Φεβρουαρίου 2000, που περιήλθε στο Δικαστήριο στις 7 Μαρτίου 2000, στο πλαίσιο της δίκης Roberto Vicoli κατά Eridania SpA, το Δικαστήριο (δεύτερο τμήμα), συγκείμενο από τον C. W. A. Timmermans, πρόεδρο τμήματος, τους C. Gulmann και R. Schintgen, τις F. Macken και N. Colneric (εισηγητήτρια), δικαστές, γενικός εισαγγελέας: M. Poiares Maduro, γραμματέας: L. Hewlett, κύρια υπάλληλος διοικήσεως, εξέδωσε στις 12 Οκτωβρίου 2004 απόφαση με το ακόλουθο διατακτικό:
   Από την εξέταση των υποβληθέντων ερωτημάτων δεν προέκυψε κανένα στοιχείο ικανό να θίξει το κύρος του κανονισμού (ΕΚ) 1361/98 του Συμβουλίου, της 26ης Ιουνίου 1998, για τον καθορισμό, για την περίοδο εμπορίας 1998/1999, των παραγώγων τιμών παρέμβασης της λευκής ζάχαρης, της τιμής παρέμβασης της ακατέργαστης ζάχαρης, των ελαχίστων τιμών τεύτλων Α και τεύτλων Β, καθώς και του ποσού της επιστροφής για την αντιστάθμιση των εξόδων αποθεματοποίησης.
   
      (1)  ΕΕ C 149 της 27.5.2000.